Document ID: 31979R1979

Uredba Komisije (EGS) št. 1979/79
z dne 5. septembra 1979
o spremembi uredb (EGS) 1727/70, (EGS) št. 1728/70, (EGS) št. 2603/71, (EGS) št. 638/74 in (EGS) št. 410/76 glede njihove uporabe po sortah tobaka, proizvedenega v Skupnosti
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 727/70 z dne 21. aprila 1970 o skupni ureditvi trga za surov tobak [1], kakor je bila nazadnje spremenjena z Uredbo (EGS) št. 1579/79 [2], in zlasti prvega pododstavka člena 3(3) ter členov 5(6), 6(10) in 7(4) Uredbe,
ob upoštevanju Uredbe Sveta (EGS) št. 1697/71 z dne 26. julija 1971 o financiranju intervencijskih stroškov v zvezi s surovim tobakom [3], kakor je bila spremenjena z Uredbo (EGS) št. 330/74 [4], in zlasti člena 6(2) Uredbe,
ker je Uredba Sveta (EGS) št. 1581/79 z dne 24. julija 1979 o določitvi normiranih cen, intervencijskih cen in premij, dodeljenih kupcem tobaka v listih, ter izpeljanih intervencijskih cen tobaka v balah [5] za letino 1979 spremenila seznam sort tobaka, proizvedenega v Skupnosti, in definicijo njihovih referenčnih kakovosti, ki se uporabljata od začetka veljavnosti skupne ureditve trga za surov tobak, in sicer zato, da bi bila bolj usklajena s trenutnim stanjem na tem trgu; ker je zato v tem smislu treba spremeniti Uredbe, katerih določbe se nanašajo na različne sorte in referenčne kakovosti tobaka, in sicer:
- Uredbo Komisije (EGS) št. 1727/70 z dne 25. avgusta 1970 o intervencijskem postopku za surov tobak [6], kakor je bila nazadnje spremenjena z Uredbo (EGS) št. 1556/78 [7],
- Uredbo Komisije (EGS) št. 1728/70 z dne 25. avgusta 1970 o določitvi lestvic za povišanja in znižanja cen za surov tobak [8], kakor je bila nazadnje spremenjena z Uredbo (EGS) št. 784/77 [9],
- Uredbo Komisije (EGS) št. 2603/71 z dne 6. decembra 1971 o podrobnih pravilih za sklepanje pogodb za prvo predelavo tobaka, ki ga imajo intervencijski organi, in njegovo pripravo za trg [10], kakor je bila nazadnje spremenjena z Uredbo (EGS) št. 1018/79 [11],
- Uredbo Komisije (EGS) št. 638/74 z dne 20. marca 1974 o določitvi najvišjega dovoljenega odstopanja količinskih izgub, ki so posledica skladiščenja surovega tobaka pri intervencijskih organih [12],
- Uredbo Komisije (EGS) št. 410/76 z dne 23. februarja 1976 o določitvi največjih dovoljenih izgub teže v zvezi z nadzorom nad prvo predelavo tobaka in njegovo pripravo za trg [13];
ker so ukrepi, predvideni s to uredbo, v skladu z mnenjem Upravljalnega odbora za surov tobak,
SPREJELA NASLEDNJO UREDBO:
Člen 1
Priloge I, II in IV k Uredbi (EGS) št. 1727/70 se nadomestijo s prilogami I, II in III k tej uredbi.
Člen 2
Prilogi I in II k Uredbi (EGS) št. 1728/70 se nadomestita s prilogama IV in V k tej uredbi.
Člen 3
Priloga k Uredbi (EGS) št. 2603/71 se nadomesti s Prilogo VI k tej uredbi.
Člen 4
Priloga k Uredbi (EGS) št. 638/74 se nadomesti s Prilogo VII k tej uredbi.
Člen 5
Priloga k Uredbi (EGS) št. 410/76 se nadomesti s Prilogo VIII k tej uredbi.
Člen 6
Ta uredba začne veljati tretji dan po objavi v Uradnem listu Evropskih skupnosti.
Prvič se uporabi za surov tobak letine 1979.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. septembra 1979

Labels: 3
17